РЕПУБЛИКА СРБИЈА

НАРОДНА СКУПШТИНА  
Одбор за правосуђе, државну

управу и локалну самоуправу

07 Број: 87-2220/14

9. јул 2014. године

Б е о г р а д

НАРОДНА СКУПШТИНА

Одбор за правосуђе, државну управу и локалну самоуправу, на једанаестој седници одржаној 9. јула 2014. године, разматрао је ИЗВЕШТАЈ О ЕЛЕМЕНТАРНОЈ НЕПОГОДИ – ПОПЛАВИ КОЈА ЈЕ ЗАДЕСИЛА РЕПУБЛИКУ СРБИЈУ И МЕРАМА КОЈЕ СУ ПРЕДУЗЕТЕ РАДИ СПАСАВАЊА СТАНОВНИШТВА И ОДБРАНЕ УГРОЖЕНИХ МЕСТА ОД ПОПЛАВА.

На основу члана 228. став 5. Пословника Народне скупштине, Одбор подноси

И З В Е Ш Т А Ј

Одбор за правосуђе, државну управу и локалну самоуправу је, у складу са чланом 238. став 1. Пословника Народне скупштине, размотрио је Извештај о елементарној непогоди – поплави која је задесила Републику Србију и мерама које су предузете ради спасавања становништва и одбране угрожених места од поплава, у делу који се односи на активности и мере Министарства правде и Министарства државне управе и локалне самоуправе (Глава I, тач. 9. и 16).

Одбор је утврдио Предлог закључка који подноси Народној скупштини на разматрање и усвајање, са предлогом да се размотри по хитном поступку, у складу са чланом 167. Пословника Народне скупштине.

За известиоца Одбора и представника предлагача закључка на седници Народне скупштине одређен је Петар Петровић, председник Одбора.

ПРЕДСЕДНИК

Петар Петровић

П Р Е Д Л О Г

На основу члана 8. став 1. Закона о Народној скупштини („Службени гласник“, број 9/10) и чл. 192.и 193. Пословника Народне скупштине („Службени гласник РС“, број 20/12 - пречишћени текст),

Народна скупштина, на \_\_\_ седници \_\_\_\_\_\_\_\_ одржаној \_\_\_\_ године, донела је

З А К Љ У Ч A K

поводом разматрања Извештаја о елементарној непогоди – поплави која је задесила Републику Србију и мерама које су предузете ради спасавања становништва и одбране угрожених места од поплава

1. Прихвата се Извештај о елементарној непогоди – поплави која је задесила Републику Србију и мерама које су предузете ради спасавања становништва и одбране угрожених места од поплава, Глава I, тачка 9. Министарство правде и тачка 16. Министарство државне управе и локалне самоуправе.

2. Овaj закључак објавити у „Службеном гласнику Републике Србије“.

РС Број:

У Београду, \_\_\_\_\_ године

НАРОДНА СКУПШТИНА

ПРЕДСЕДНИК

Маја Гојковић

О б р а з л о ж е њ е

Влада Републике Србије је 2. јула 2014. године, на основу члана 228. став 2. Пословника Народне скупштине, поднела Народној скупштини Извештај о елементарној непогоди – поплави која је задесила Републику Србију и мерама које су предузете ради спасавања становништва и одбране угрожених места од поплава. Извештај се односи на активности и мере које су предузела министарства у области свог рада.

Одбор за правосуђе, државну управу и локалну самоуправу је, на основу члана 228. став 5. Пословника Народне скупштине („Службени гласник РС“, број 20/12 - пречишћени текст), размотрио Извештај о елементарној непогоди – поплави која је задесила Републику Србију и мерама које су предузете ради спасавања становништва и одбране угрожених места од поплава, у делу који се односи на активности и мере Министарства правде и Министарства државне управе и локалне самоуправе (Глава I, тач. 9. и 16).

Одбор је, након разматрања Извештаја, утврдио Предлог закључка о прихватању Извештаја у делу који се односи на активности и мере Министарства правде и Министарства државне управе и локалне самоуправе и подноси га Народној га скупштини на разматрање и усвајање, са предлогом да се донесе по хитном поступку.

Одбор предлаже да се закључак донесе по хитном поступку како би се што пре сагледале активности и мере које су предузете у циљу отклањања штетних последица проузрокованих поплавом по живот и здравље људи.

Закључак Народне скупштине се, у складу са чланом 8. став 3. Закона о Народној скупштини, објављује у „Службеном гласнику Републике Србије“.